
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1971 

31 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποζημίωση Ομάδας Εργασίας με αντικείμενο την 
έρευνα και μελέτη για την κωδικοποίηση των διατά¬ 
ξεων που διέπουν το νομοθετικό πλαίσιο του 

Ε.Κ.Δ.Δ.Α. 1 

Καθορισμός αποζημίωσης των μελών των Ομάδων για 
το πρόγραμμα επιδότησης ενοικίου του Ο.Ε.Κ. 
έτους 2004. 2 


Καθορισμός αποζημίωσης των μελών της Γνωμοδοτι- 
κής Επιτροπής για τη διατύπωση γνώμης ως προς 
την ορθή ή μη τήρηση της ποσοστιαίας κατανομής 
της διαφημιστικής δαπάνης του Δημοσίου και των 


φορέων του ευρύτερου δημόσιου τομέα. 3 

Τροποποίηση αποδέκτη υγρών αποβλήτων ΒΙ.ΠΕ. Λα¬ 
μίας. 4 

Παροχή άδειας για την τροποποίηση των κανονισμών 
αμοιβαίων κεφαλαίων, που διαχειρίζεται η εταιρεία 

«ΕΛΛΗΝΙΚΗ ΤΒυ3ΤΑΕΔΑΚ» . 5 

Υλοποίηση προγράμματος επαγγελματικής κατάρτι¬ 
σης ΛΑΕΚ υλοποιούμενο από επιχειρήσεις κονσερ¬ 
βοποίησης του ροδάκινου. 6 


ΑΠΟΦΑΣΕΙ Σ 

Αριθ. 2/66603/0022 (1) 

Αποζημίωση Ομάδας Εργασίας με αντικείμενο την έρευ¬ 
να και μελέτη για την κωδικοποίηση των διατάξεων που 
διέπουν το νομοθετικό πλαίσιο του Ε.Κ.Δ.Δ.Α. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 2 και 5 του Ν.Δ/τος 216/1974 (ΦΕΚ 367 
Α77.12.1974) «Περί συστάσεως Υπουργείου Προεδρίας 
Κυβερνήσεως». 

β) Τηςπαρ. 3του άρθρου 18του Ν. 2085/1992 (ΦΕΚ 170 
Α720.10.1992) «Ρύθμιση θεμάτων οργάνωσης,λειτουρ¬ 


γίας και προσωπικού της Δημόσιας Διοίκησης και άλλες 
διατάξεις». 

γ) Τηςπαρ. 6του άρθρου 6του Ν. 3260/2004 (ΦΕΚ 151 
Α76.8.2004) «Ρυθμίσειςτου συστήματος προσλήψεων και 
θεμάτων δημόσιας διοίκησης». 

δ) Των άρθρων 1 και 4 του Π.Δ. 64/1990 (ΦΕΚ 30 Α7 
13.3.1990) «Τροποποίηση και συμπλήρωση του 
Π.Δ.320/1988 «Οργανισμός Υπηρεσιών του Υπουργείου 
Προεδρίας της Κυβέρνησης». 

ε) Του Π.Δ.373/1995 (ΦΕΚ 201 Α714.10.1995) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 

στ) Του Π.Δ. 400/1995 (ΦΕΚ226 Α71.11.1995) «Σύσταση 
Γ ενικής Γ ραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της», όπως τροποποιήθη¬ 
κε με το άρθρο 24 παρ. 1 του Ν. 3200/2003 (ΦΕΚ 281 Α7 
9.12.2003). 

2. Την αριθμ. 14650/ΔΙΟΕ 85/2004 απόφαση του Πρω¬ 
θυπουργού και του Υπουργού Οικονομίας και Οικονομι¬ 
κών (ΦΕΚ 519 Β717.3.2004) «Καθορισμός αρμοδιοτήτων 
των Υφυπουργών Οικονομίας και Οικονομικών». 

3. Τις αριθμ. ΔΙΕΚ/ΤΜ.Β/Φ.2/οικ. 23502/3.11.2004 από¬ 
φαση του Υπουργού Εσωτερικών, Δημόσιας Διοίκησης 
και Αποκέντρωσης για σύσταση Ομάδας Εργασίας με 
αντικείμενο την έρευνα και μελέτη για την κωδικοποίηση 
των διατάξεων που διέπουν το νομοθετικό πλαίσιο του 
Εθνικού Κέντρου Δημόσιας Διοίκησης και Αυτοδιοίκησης 
(Ε.Κ.Δ.Δ.Α.) 

4. Την αριθμ. 2858 απόφαση του Δ.Σ. του Ε.Κ.Δ.Δ.Α. (συ¬ 
νεδρίαση αριθμ. 12/13.10.2004). 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους δεκαέξι χιλιάδων 
οκτακόσιων ευρώ (16.800) σε βάρος του προϋπολογι¬ 
σμού του Ε.Κ.Δ.Δ.Α., αποφασίζουμε: 

Ορίζουμε την αποζημίωση του Προέδρου, των μελών 
και της γραμματέως της Ομάδας Εργασίας που συστά- 
θηκε με την αριθμ. ΔΙΕΚ/ΤΜ.Β/Φ.2/οικ./23502/ 3.11.2004 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης, ως ακολούθως: 

α) στο ποσό των τριακοσίων πενήντα ευρώ (350) μηνιαί- 
ως, για τον Πρόεδρο. 

β) στο ποσό των τριακοσίων ευρώ (300) μηνιαίως, για 
κάθε μέλος, 

γ) στο ποσό των διακοσίων ευρώ (200 € ) μηνιαίως, για 
τη γραμματέα. 

Η αποζημίωση αυτή καταβάλλεται για τέσσερις (4) του¬ 
λάχιστον συνεδριάσεις το μήνα. Σε περίπτωση πραγμα¬ 
τοποίησης κατά μήνα λιγότερων συνεδριάσεων το ποσό 
περικόπτεται ανάλογα. Τυχόν πραγματοποίηση περισσο¬ 
τέρων συνεδριάσεων κατά μήνα δεν δημιουργεί αξίωση 
για πρόσθετη αποζημίωση. 

Οι εργασίες της Ομάδας Εργασίας θα ολοκληρωθούν 
εντός τριών (3) μηνών από την έναρξη λειτουργίας της. 

Η δαπάνη για την αμοιβή της Ομάδας Εργασίας θα βα¬ 
ρύνει τον προϋπολογισμό του Ε.Κ.Δ.Δ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 
-♦- 

Αριθ. 2/69409/0022 (2) 

Καθορισμός αποζημίωσης των μελών των Ομάδων για το 
πρόγραμμα επιδότησης ενοικίου του Ο.Ε.Κ. έτους 
2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) Του Ν.Δ. 2963/1954 «Περί ιδρύσεως Αυτόνομου Ορ¬ 
γανισμού Εργατικής Κατοικίας», όπως τροποποιήθηκε 
μεταγενέστερα (ΦΕΚ 195/Α724.8.1954). 

β) Του Π.Δ. 368/1989 «Οργανισμόςτου Υπουργείου Ερ¬ 
γασίας» όπως τροποποιήθηκαν και ισχύουν σήμερα. 

γ) Του άρθρου 18του Ν. 2224/1994 (ΦΕΚ 112/Α/1994). 

δ) Του άρθρου 1 παρ. 2α του Ν. 2469/1997 (ΦΕΚ38/Α7 
14.3.1997), το οποίο αντικατέστησε το πρώτο εδάφιο της 
παρ. 2 του άρθρου 29Α στο Ν. 1558/1985 (ΦΕΚ 137/Α7 
1985) όπως προστέθηκε με το άρθρο 27του Ν.2081/1992 
(ΦΕΚ 154/Α71992). 

ε) Του άρθρου 40 του Ν. 849/1978 (ΦΕΚ 232/Α71978) 
όπως συμπληρώθηκε με το άρθρο 8 του Ν. 2129/1993 
(ΦΕΚ57/Α71993). 

στ) Του άρθρου 16του Ν. 3144/2003 (ΦΕΚ 111/Α72003) 
«Κοινωνικός διάλογος για τη προώθηση της απασχόλη¬ 
σης και την κοινωνική προστασία και άλλες διατάξεις». 

ζ) Του άρθρου 17 του Ν. 3205 «Μισθολογικές ρυθμί¬ 
σεις .διατάξεις» (ΦΕΚ 3205/Α723.12.2003). 

2. Τις Υπουργικές Αποφάσεις αριθ. 93569/29.6.2004 
«Συνδρομή στο πρόγραμμα επιδότησης ενοικίου του 
Ο.Ε.Κ.», 93675/1.7.2004 «Συγκρότηση Ομάδων Εργασίας 
για το πρόγραμμα επιδότησης ενοικίου του Ο.Ε.Κ. έτους 
2004 και 93703/2.7.2004» «Συγκρότηση και Ορισμός Με¬ 
λών Συντονιστικών Ομάδων Εργασίας για το πρόγραμμα 
επιδότησης ενοικίου του Ο.Ε.Κ., έτους 2004 στην Κεντρι¬ 
κή Υπηρεσία του Υπουργείου Απασχόλησης και Κοινωνι¬ 
κής Προστασίας». 

3. Το έγγραφο αριθ. 29673/5.8.2004 με το οποίο μας 
διαβιβάστηκαν οι αριθ. 20/2004 και 21/2004 αποφάσεις 


του Δ.Σ. του Ο.Ε.Κ. και το έγγραφο αριθ. 30195/19.8.2004 
του ΟΕΚ. 

4. Το έγγραφο αριθμ. 2/47084/0022/2004του Υπ. Οικ. & 
Οικονομικών. 

5. Από τις διατάξεις της απόφασης αυτής, προκαλείται 
δαπάνη ύψους 100.000,00 ευρώ σε βάρος του προϋπο¬ 
λογισμού του Οργανισμού Εργατικής Κατοικίας έτους 
2004. Η δαπάνη αυτή θα βαρύνει τον Κ.Α.Ε. 0264 «Αποζη- 
μίωσηγια συμμετοχή σε συμβούλια ή επιτροπές» στον 
οποίο έχει εγγράφει πίστωση ύψους 500.000,00 ευρώ, 
αποφασίζουμε: 

Καθορίζεται η μηνιαία αποζημίωση για κάθε μέλος των 
Ομάδων που συγκροτήθηκαν με τις Υπ. Αποφάσεις αριθ. 
93675/1.7.2004 και 93703/2.7.2004 σε 165,00 ευρώ για 
έργο το οποίο έχει παρασχεθεί εκτός κανονικού ωραρίου 
εργασίας για το μήνα Ιούλιο 2004 και για τέσσερις (4) συ¬ 
νεδριάσεις. 

Η πραγματοποίηση περισσοτέρων των τεσσάρων συνε¬ 
δριάσεων δεν δημιουργεί αξίωση για πρόσθετη αποζη¬ 
μίωση. Για συμμετοχή σε λιγότερες συνεδριάσεις από τις 
πραγματοποιηθείσες κατά μήνα καταβάλλεται η ανάλογη 
αποζημίωση. 

Έργο των ανωτέρω Ομάδων, ήταν η συνδρομή στο πρό¬ 
γραμμα επιδότησης ενοικίου έτους 2004 του Οργανισμού 
Εργατικής Κατοικίας (διανομή και παραλαβή αιτήσεων, 
παροχής πληροφοριών κ.λπ.), καθώς και η παροχή διευ¬ 
κρινιστικών πληροφοριών σχετικών με το εν λόγω πρό¬ 
γραμμα ως και η στήριξη των Ομάδων που λειτουργούν 
στα Τμήματα Κοινωνικής Επιθεώρησης Εργασίας του Υπ. 
Απασχόλησης και Κοιν. Προστασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΔΟΥΚΑΣ ΠΑΝ. ΠΑΝΑΓΙΩΤΟΠΟΥΛΟΣ 

-♦- 

Αριθ. 23724/2 (3) 

Καθορισμός αποζημίωσης των μελών της Γνωμοδοτικής 
Επιτροπής για τη διατύπωση γνώμης ως προς την ορ¬ 
θή ή μη τήρηση της ποσοστιαίας κατανομής της δια¬ 
φημιστικής δαπάνης του Δημοσίου και των φορέων 
του ευρύτερου δημόσιου τομέα. 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του Π.Δ.258/1993 (ΦΕΚ 112/Α7 
30.6.1993) «Περί Οργανισμού της Γενικής Γραμματείας 
Τύπου και Πληροφοριών του Υπουργείου Προεδρίας της 
Κυβέρνησης», όπως έχει τροποποιηθεί και ισχύει. 

2. Τις διατάξεις του Π.Δ. 181/1994 (ΦΕΚ 116/Α7 7.7.1994) 
«Συγκρότηση της Γενικής Γραμματείας Τύπου και Πληρο¬ 
φοριών σε Υπουργείο Τύπου και Μέσων Μαζικής Ενημέ¬ 
ρωσης και καθορισμός των αρμοδιοτήτων του». 

3. Τις διατάξεις των άρθρων 2 και 4 του Ν. 3242/2004 
(ΦΕΚ 102/Α724.5.2004) «Ρυθμίσεις για την οργάνωση και 
λειτουργία της Κυβέρνησης, τη διοικητική διαδικασία και 
τους ΟΤΑ». 

4. Τις διατάξεις του άρθρου 25 παρ. 2 και 27 παρ. 7 του 
Ν. 3166/2003 (ΦΕΚ 178/Α72.7.2003) «Οργάνωση και λει¬ 
τουργία των Γραφείων Τύπου και Επικοινωνίας του Υπουρ- 

γείου Τύπου και Μέσων Μαζικής Ενημέρωσης και ρυθμί¬ 
σεις για τον ευρύτερο τομέα των μέσων ενημέρωσης». 

5. Τις διατάξεις του άρθρου 17 του Ν. 3205/2003 (ΦΕΚ 
297/ΑΣ/23.12.2003) «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ. και Ο.Τ.Α., 
μονίμων στελεχών των Ενόπλων Δυνάμεων και αντιστοί¬ 
χων της Ελληνικής Αστυνομίας, του Πυροσβεστικού και 
Λιμενικού Σώματος και άλλες συναφείς διατάξεις». 

6. Τις διατάξεις του άρθρου 29Ατου Ν. 1558/1985 (ΦΕΚ 
137 Α') που προστέθηκε με το άρθρο 27του Ν. 2081/1992 
(ΦΕΚ 154 Α) καιτροποποιήθηκεμετοάρθρο 1 παρ. 2ατου 
Ν. 2469/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατά¬ 
ξεις» (ΦΕΚ38/Α/14.3.1997) και το γεγονός ότι, απότιςδια- 
τάξεις της απόφασης αυτής, προκαλείται συνολική δαπά¬ 
νη ύψους 10.903,2 Ευρώ που θα αντιμετωπισθεί από τις 
εγγεγραμμένες πιστώσεις του ΚΑΕ 0515 του Προϋπολο¬ 
γισμού του πρώην Υπουργείου Τύπου και Μ.Μ.Ε., νυν Γε¬ 
νικής Γραμματείας Επικοινωνίας και Γενικής Γραμματεί- 
ας Ενημέρωσης. 

7. Τη διάταξη του άρθρου 40 του Ν. 849/1978, όπως συ¬ 
μπληρώθηκε με το άρθρο 8 του Ν. 2129/1993. 

8. Την αριθμ. 11771/Ζ/22.6.2004 απόφαση «Σύσταση 
Γνωμοδοτικής Επιτροπής για τη διατύπωση γνώμης ως 
προς την ορθή ή μη τήρηση της ποσοστιαίας κατανομής 
της διαφημιστικής δαπάνης του Δημοσίου και των φορέ¬ 
ων του ευρύτερου δημόσιου τομέα» (ΦΕΚ 953/Β7 
24.6.2004). 

9. Την αριθμ. 21063/Ζ/17.11.2004 απόφαση συγκρότη¬ 
σης της ως άνω Επιτροπής για ένα έτος. 

10. Το αριθμ. 3901 /Η/13.12.2004 Υπηρεσιακό Σημείωμα 
της Διεύθυνσης Οικονομικών Υπηρεσιών. 

11. Την απόφαση του Πρωθυπουργού, αριθ. Υ 93/ 
26.5.2004, (ΦΕΚ 789/Β726.5.2004), «Καθορισμός αρμο¬ 
διοτήτων του Υπουργού Επικράτειας», αποφασίζουμε: 

Καθορίζου με την αποζημίωση των μελών της Γνωμοδο¬ 
τικής Επιτροπής για την διατύπωση γνώμης ως προς την 
ορθή ή μη τήρηση της ποσοστιαίας κατανομής της δια¬ 
φημιστικής δαπάνης του Δημοσίου και των φορέων του 
ευρύτερου δημόσιου τομέα, ως ακολούθως: 

Ένδεκα (11) Μέλη: 41,3 ευρώ κατά συνεδρίαση έκαστο. 

Η Επιτροπή θα συνεδριάζει μία (1) ή δύο (2) φορές το 
μήνα. 

Η προκαλούμενη δαπάνη θα ανέλθει στο ποσό των 
10.903,2 ευρώ, και δύναται να αντιμετωπισθεί από τις εγ¬ 
γεγραμμένες πιστώσεις του ΚΑΕ 0515 «Αποζημίωση με¬ 
λών συλλογικών οργάνων» του Προϋπολογισμού της Γε¬ 
νικής Γ ραμματείας Επικοινωνίας και Γ ενικής Γ ραμματεί¬ 
ας Ενημέρωσης, έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2004 

Ο ΥΠΟΥΡΓΟΣ 

ΘΕΟΔΩΡΟΣ ΡΟΥΣΟΠΟΥΛΟΣ 
-♦- 

Αριθ. 5806 (4) 

Τροποποίηση αποδέκτη υγρών αποβλήτων ΒΙ.ΠΕ. 

Λαμίας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Το Ν. 3200/1955 «Περί Διοικητικής Αποκέντρωσης» 


2. Την αριθμ. Ε1 β/221/1965 Υγειονομική Διάταξη, όπως 
τροποποιήθηκε «Περί διαθέσεως λυμάτων και βιομηχανι¬ 
κών αποβλήτων». 

3. Την αριθμ. 19640/1979 Κοινή απόφαση τεσσάρων (4) 
Νομαρχών. 

4. Το Ν. 2218/1994 «Περί ίδρυσης Νομαρχιακής 
Αυτ/σης». 

5. Το Ν. 2240/1994 «Περί Νομαρχιακής Αυτ/σης». 

6. Το Ν. 3492/1995 «Περί διαπιστωτικής πράξης λει¬ 
τουργίας Νομαρχιακής Αυτ/σης Φθιώτιδας». 

7. Την αριθμ. 15212/4.11.1986 απόφαση του Νομάρχη 
Φθιώτιδας. 

8. Την αριθμ. οικ. 416/9.1.1991 προσωρινή άδεια διάθε¬ 
σης αποβλήτων ΒΙ.Π.Ε. Λαμίας. 

9. Το αριθμ. 2963/Ε/23.8.2004 έγγραφο της ΔΕΥΑΛ. 

10. Η από 25.8.2004 αίτηση της Ε.Τ.Β.Α. ΒΙ.Π.Ε. ΑΈ. 

11. Η από21.10.2004πρόσκληση. 

12. Το από 5.11.2004 πρακτικό της αρμόδιας Επιτρο¬ 
πής. 

13. Από την παρούσα δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

1. Τροποποιούμε τον αποδέκτη των υγρών αποβλήτων 
της ΒΙ.ΠΕ. Λαμίας και ορίζουμε τελικό αποδέκτη τον απο¬ 
δέκτη του βιολογικού καθαρισμού του Δήμου Λαμίας. 

2. Τα υγρά απόβλητα θα διατίθενται στις εγκαταστάσεις 
του βιολογικού καθαρισμού της Δ.Ε.Υ.Α.Λ. με κλειστό 
αγωγό, μετά από προεπεξεργασία στον υπάρχοντα βιο¬ 
λογικό καθαρισμό της ΒΙ.Π.Ε. Λαμίας. 

3. Τα προεπεξεργασμένα υγρά απόβλητα να διατεθούν 
μετά από βιολογική επεξεργασία στο αποχετευτικό δί¬ 
κτυο της Δ.Ε.Υ.Α.Λ. με ξεχωριστό αγωγό ή μέσω του αγω¬ 
γού του Δ.Δ. της Αγ. Παρασκευής και στο σημείο σύνδε¬ 
σης με το αποχετευτικό δίκτυο της ΒΙ.ΠΕ. κατά τρόπο 
ώστε να εξασφαλίζεται η φυσική ροή των υγρών αποβλή¬ 
των. 

4. Τα ποιοτικά χαρακτηριστικά των διατιθεμένων απο¬ 
βλήτων απάτη ΒΙ.ΠΕ., πρέπει να πληρούντους όρους που 
προβλέπονται από τον Κανονισμό λειτουργίας της 
Δ.Ε.Υ.Α.Λ. 

5. Να τηρηθούν οι Υγειονομικοί όροι του άρθρου 2 της 
Ε1 β/221/65 Υγειονομικής Διάταξης για την αποφυγή δη¬ 
μιουργίας κινδύνων για τη Δημόσια Υγεία. 

6. Να υποχρεωθεί ο νομέας της ΒΙ.ΠΕ. στην κατασκευή 
και άλλων έργων εάν εκ των υστέρων ήθελε προκύψει ότι 
για οιονδήποτε λόγο οι προβλεπόμενες εγκαταστάσεις 
κριθούν ανεπαρκείς. 

7. Ως θέση των εγκαταστάσεων επεξεργασίας και του 
βιολογικού καθαρισμού της ΒΙ.ΠΕ., η σημερινή θέση. 

8. Για τη λήψη της άδειας διαθέσεως των υγρών απο¬ 
βλήτων θα εκδοθεί άδεια σύνδεσης από τη Δ.Ε.Υ.Α.Λ. 
σύμφωνα με την αριθμ. 5673/400/1997 ΚΥΑ. 

9. Να τηρηθεί βιβλίο χημικών αναλύσεων σε συχνότητα 
που θα καθορισθεί από την Επιτροπή χορήγησης άδειας 
λειτουργίας. 

10. Πάσα προγενέστερη απόφαση που ρυθμίζει διαφο¬ 
ρετικά τον τρόπο διάθεσης των αποβλήτων της ΒΙ.ΠΕ., 
καθώς και διαφορετικούς αποδέκτες, παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 20 Δεκεμβρίου 2004 

Ο Νομάρχης 
ΑΘΑΝΑΣΙΟΣ ΧΕΙΜΑΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 4377 (5) 

Παροχή άδειας για την τροποποίηση των κανονισμών 
αμοιβαίων κεφαλαίων, που διαχειρίζεται η εταιρεία 
«ΕΛΛΗΝΙΚΗ ΤΒΙΙ3Τ ΑΕΔΑΚ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 650/23.12.2004, του Γενικού Διευθυντή) 

Αφού έλαβε υπόψη: 

1. Τις διατάξεις του άρθρου 13 του Ν. 3283/2004 «Ανώ¬ 
νυμες εταιρείες διαχείρισης αμοιβαίων κεφαλαίων, οργα¬ 
νισμοί συλλογικών επενδύσεων σε κινητές αξίες, αμοιβαία 
κεφάλαια και άλλες διατάξεις» (ΦΕΚ Α'/210/ 2.11.2004). 

2. Την απόφαση 19/284/9.10.2003 του Διοικητικού Συμ¬ 
βουλίου της Επιτροπής Κεφαλαιαγοράς «Ανάθεση αρμο¬ 
διοτήτων στο Γ ενικό Διευθυντή της Επιτροπής Κεφαλαια¬ 
γοράς» (ΦΕΚ Β'/1620/3.11.2003). 

3. Τις από 7 και 15 Δεκεμβρίου 2004 επιστολές της εται¬ 
ρείας «ΕΛΛΗΝΙΚΗ ΤΒΨ3Τ ΑΕΔΑΚ» με τους υποβληθέντες 
τροποποιημένους κανονισμούς των παρακάτω αμοιβαίων 
κεφαλαίων, τους οποίους υπογράφουν, κατά περίπτωση, 
οι θεματοφύλακες «ΤΡΑΠΕΖΑ ΕΡΟ ΕΨΒΟΒΑΝΚ ΕΒ- 
ΟΑ3ΙΑ3Α.Ε.» και «ΕΘΝΙΚΗ ΤΡΑΠΕΖΑΤΗΣ ΕΛΛΑΔΟΣ Α.Ε.». 

4. Την από 21 Δεκεμβρίου 2004 εισήγηση της Διεύθυν¬ 
σης Χορήγησης Αδειών και Εποπτείας Φορέων της Κεφα¬ 
λαιαγοράς, αποφασίζουμε: 

Παρέχουμε άδεια για την τροποποίηση των κανονισμών 
των παρακάτω αμοιβαίων κεφαλαίων: 

1. ΕΛΛΗΝΙΚΗ ΤΒΙΙ3Τ ΔΙΑΧΕΙΡΙΣΗΣ ΔΙΑΘΕΣΙΜΩΝ ΕΣΩ¬ 
ΤΕΡΙΚΟΥ, 

2. ΕΛΛΗΝΙΚΗ ΤΒΨ3Τ ΜΕΤΟΧΙΚΟ ΕΣΩΤΕΡΙΚΟΥ, 

3. ΕΛΛΗΝΙΚΗ ΤΒυ3ΤΟΟΙΈ)ΕΝ ΑΤΗΙΝΑΜΙΚΤΟ ΔΙΕΘΝΕΣ, 

4. ΕΛΛΗΝΙΚΗ ΤΒΨ3Τ ΜΙΚΤΟ ΕΞΩΤΕΡΙΚΟΥ, 

5. ΕΛΛΗΝΙΚΗ ΤΒΨ3Τ ΚΥΠΡΙΑΚΟ ΜΕΤΟΧΙΚΟ ΕΞΩΤΕΡΙ¬ 
ΚΟΥ, 

6. ΕΛΛΗΝΙΚΗ ΤΒΨ3Τ ΚΥΠΡΙΑΚΟ ΜΙΚΤΟ ΕΞΩΤΕΡΙΚΟΥ και 

7. ΕΛΛΗΝΙΚΗ ΤΒΙΙ3Τ ΜΕΤΟΧΙΚΟ ΕΞΩΤΕΡΙΚΟΥ, 

σύμφωνα με τους υποβληθέντες από την εταιρεία «ΕΛ¬ 
ΛΗΝΙΚΗ ΤΒΙΙ3Τ ΑΕΔΑΚ» τροποποιημένους κανονισμούς. 

Επιπλέον, για τα παρακάτω αμοιβαία κεφάλαια τροπο¬ 
ποιείται ο σκοπός και η ονομασία τους ως εξής: 

α) το αμοιβαίο κεφάλαιο «ΕΛΛΗΝΙΚΗ ΤΒΙΙ5Τ ΔΙΑΧΕΙ¬ 
ΡΙΣΗΣ ΔΙΑΘΕΣΙΜΩΝ ΕΣΩΤΕΡΙΚΟΥ» μετονομάζεται σε 
«ΕΛΛΗΝΙΚΗ ΤΒυ3Τ ΔΙΑΧΕΙΡΙΣΗΣ ΔΙΑΘΕΣΙΜΩΝ ΕΞΩΤΕ¬ 
ΡΙΚΟΥ» και 

β) το αμοιβαίο κεφάλαιο «ΕΛΛΗΝΙΚΗ ΤΒΨ3Τ ΟΟΙΈΙΕΝ 
ΑΤΗΙΝΑ ΜΙΚΤΟ ΔΙΕΘΝΕΣ» μετονομάζεται σε «ΕΛΛΗΝΙΚΗ 
ΤΒΨ3Τ ΟΟΕϋΕΝ ΑΤΗΙΝΑ ΜΙΚΤΟ ΕΣΩΤΕΡΙΚΟΥ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Διευθυντής 

ΓΕΩΡΓΙΟΣ Κ. ΚΑΛΛΙΑΣ 

-♦- 

Αριθ. 3394/52/21.12.2004 (6) 

Υλοποίηση προγράμματος επαγγελματικής κατάρτισης 
ΛΑΕΚ υλοποιούμενο από επιχειρήσεις κονσερβοποίη¬ 
σης του ροδάκινου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΟΡΓΑΝΙΣΜΟΥ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις: 

Α. του Ν. 2224/1994, 


Β. του Ν. 2336/1995, 

Γ. του Ν. 2434/1996, 

Δ. του Ν. 2956/2001. 

2. Τη με αριθμ. 309/33/14.12.2004 απόφαση της Επι¬ 
τροπής Διαχείρισης του ΛΑΕΚ. 

3. Τη γνώμη των μελών του, αποφασίζει: 

Την υλοποίηση προγράμματος επαγγελματικής κατάρ¬ 
τισης ΛΑΕΚ υλοποιούμενο από επιχειρήσεις κονσερβο¬ 
ποίησης του ροδάκινου ως εξής: 

• ΕΙΣΑΓΩΓΗ 

Στόχος της παρούσας ενέργειας είναι η παροχή δυνα¬ 
τότητας για κατάρτιση προσωπικού των επιχειρήσεων 
κονσερβοποίησης του ροδάκινου για τη συμπλήρωση και 
βελτίωση των επαγγελματικών προσόντων και δεξιοτή¬ 
των των εργαζομένων, την απόκτηση ευελιξίας προσαρ¬ 
μογής στις μεταβαλλόμενες συνθήκες παραγωγής και 
εργασίας, τη δημιουργία σταθερών θέσεων εργασίας και 
τη διασφάλιση της απασχόλησης του εργατικού δυναμι¬ 
κού μέσω της ανάπτυξης των επιχειρήσεων. Για το λόγο 
αυτό η Επιτροπή Διαχείρισης του ΛΑΕΚ με τη με αριθμ. 
309/33/14.12.2004 απόφασή της κατήρτισε πρόγραμμα 
επαγγελματικής κατάρτισης και εκπαίδευσης υλοποιού¬ 
μενο από επιχειρήσεις, με τον διακριτικό τίτλο «ΠΡΟ¬ 
ΓΡΑΜΜΑ ΚΑΤΑΡΤΙΣΗΣ ΛΑΕΚ ΣΤΟΝ ΤΟΜΕΑ ΤΟΥ ΡΟΔΑ¬ 
ΚΙΝΟΥ ΕΤΟΥΣ 2005». 

ΚΕΦΑΛΑΙΟ Ιο 

• ΔΙΚΑΙΟΥΧΟΙ ΦΟΡΕΙΣ: 

Στα πλαίσια του προγράμματος αυτού, φορείς υλοποί¬ 
ησης των προγραμμάτων κατάρτισης είναι οι επιχειρή¬ 
σεις κονσερβοποίησης του ροδάκινου. 

• ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ ΕΝΤΑΞΗΣ: 

Στο πρόγραμμα κατάρτισης εντάσσονται οι επιχειρή¬ 
σεις των οποίων η έδρα βρίσκεται σε έναν από τους πα¬ 
ρακάτω νομούς: 

Ημαθίας 

Πέλλας 

Λάρισας 

Πιερίας 

- επιθυμούν να καταρτίσουν το προσωπικό τους, 

- καταβάλλουν στο ΙΚΑτην εργοδοτική εισφορά 0,45% 
για τους εργαζόμενούς τους για το έτος 2004 και θα κα¬ 
ταβάλλουν την ανάλογη εισφορά και για το έτος 2005 και 

- το πρόγραμμα κατάρτισης το οποίο συμμετέχουν δεν 
χρηματοδοτείται από άλλο φορέα. 

• ΣΥΝΟΛΙΚΟ ΔΙΚΑΙΟΥΜΕΝΟ ΠΟΣΟ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

Η χρηματοδότηση του προγράμματος αυτού, ανέρχε¬ 
ται σε ποσό ύψους 8.100.000 ευρώ για την κατάρτιση 
1.700 εργαζομένων η οποία θα γίνει από τον Λογαριασμό 
για την Απασχόληση και την Επαγγελματική Κατάρτιση 
(ΛΑΕΚ). 

• ΠΕΡΙΟΔΟΣ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

Τα προγράμματα κατάρτισης θα πρέπει να υλοποιη¬ 
θούν από 1.1.2005 έως 30.9.2005. 

ΚΕΦΑΛΑΙΟ 2ο 

• ΟΡΟΙ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΚΑΤΑΡ¬ 
ΤΙΣΗΣ: 

1. Κάθε πρόγραμμα κατάρτισης περιλαμβάνει δύο (2)) 
στάδια υλοποίησης και συγκεκριμένα κάθε στάδιο περι¬ 
λαμβάνει: 

Α' στάδιο: 400 ώρες κατάρτισης για 1.000 καταρτιζόμε¬ 
νους 

Β' στάδιο: 200 ώρες κατάρτισης για 700 καταρτιζόμε¬ 
νους 

2. Για την υλοποίηση κάθε σταδίου κατάρτισης οι επι¬ 
χειρήσεις θα πρέπει να καταθέτουν ξεχωριστό φάκελο 
υλοποίησης του προγράμματος. 

3. Τα προγράμματα κατάρτισης πρέπει να υλοποιούνται 
σε ιδιόκτητους χώρους των επιχειρήσεων. 

Με τον όρο «ιδιόκτητους χώρους» εννοούμε χώρους 
που έχει ήδη στην δικαιοδοσία της η επιχείρηση. 

4. Οι χώροι στους οποίους θα πραγματοποιούνται τα 
προγράμματα κατάρτισης των εργαζομένων, πρέπει να 
πληρούν τις παρακάτω βασικές προϋποθέσεις: 

- Να έχουν επαρκή επιφάνεια ανάλογη με τον αριθμό 
των καταρτιζομένων 

- Να μην είναι υπόγειοι 

- Να διαθέτουν καλό αερισμό 

- Να έχουν επαρκή χώρο διαλείμματος 

- Να διαθέτουντον απαραίτητο εκπαιδευτικό εξοπλισμό 

5. Κάθε πρόγραμμα κατάρτισης δεν πρέπει να υπερβαί¬ 
νει τις οκτώ (8) διδακτικές ώρες ημερησίως. 

6. Η κατάρτιση πρέπει να πραγματοποιείται εντός ή 
εκτός ωραρίου εργασίας και το πρόγραμμα πρέπει να πε¬ 
ριλαμβάνει θεωρητικό και πρακτικό μέρος. Το θεωρητικό 
μέρος του προγράμματος πρέπει να αποτελεί το 30% του 
συνόλου των ωρών κατάρτισης, ενώ το πρακτικό μέρος 
πρέπει να αποτελεί το 70% του συνόλου των ωρών κα¬ 
τάρτισης. 

7. Η θεματολογία των προγραμμάτων κατάρτισης καιτο 
περιεχόμενό τους προσδιορίζεται από τις επιχειρήσεις 
στις οποίες απασχολούνται οι καταρτιζόμενοι σύμφωνα 
με τις ανάγκες της. 

θα πρέπει όμως να συμπεριλαμβάνονται στο εκπαιδευ¬ 
τικό πρόγραμμα και οι εκπαιδευτικές ενότητες «Υγιεινή 
και ασφάλεια στο χώρο εργασίας» με 8 ώρες κατάρτισης 
και «Βασικές αρχές εργατικής νομοθεσίας» με 8 ώρες κα¬ 
τάρτισης. 

8. Κάθε στάδιο του προγράμματος κατάρτισης μπορεί 
να περιλαμβάνει περισσότερα από ένα αντικείμενα κα¬ 
τάρτισης. 

9. Σε κάθε περίπτωση, κατά τη διάρκεια κάθε εκπαιδευ¬ 
τικής ώρας, δικαιολογείται η παρουσία ενός μόνο εκπαι¬ 
δευτή. Επιτρέπεται η συνδιδασκαλία μόνο για τα μαθήμα¬ 
τα της πληροφορικής όταν χρησιμοποιούνται Η/Υ. 

10. Για κάθε στάδιο του προγράμματος κατάρτισης θα 
πρέπει να οριστεί σαφώς από την επιχείρηση ο αριθμός 
των συμμετεχόντων στην αίτηση Υπαγωγής στο πρό¬ 
γραμμα (Υπόδειγμα 1). 

11.0 αριθμός των καταρτιζομένων στην αίθουσα διδα¬ 
σκαλίας δεν μπορεί να υπερβαίνει τα τριάντα (30) άτομα. 

12. Κατά τη διάρκεια της υλοποίησης των προγραμμά¬ 
των κατάρτισης πρέπει να τηρείται παρουσιολόγιο (Υπό¬ 
δειγμα 4) για τους καταρτιζόμενους. 

Το πρωτότυπο παρουσιολόγιο αποτελεί απαραίτητο δι- 
καιολογητικό για την αποπληρωμή του προγράμματος 
κατάρτισης. 

13. Μετά την υποβολή των προς υλοποίηση προγραμ¬ 
μάτων, δεν επιτρέπονται αλλαγές: 

- Στα αντικείμενα κατάρτισης 

- Στο περιεχόμενο και τις ώρες του αναλυτικού προ¬ 
γράμματος 

- Στο τόπο υλοποίησης των προγραμμάτων 


14. Επιτρέπονται αλλαγές: 

- στην έναρξη του προγράμματος κατάρτισης 

- στη διαμόρφωση του ωρολογίου προγράμματος 

- στη ημερολογιακή διάρκεια υλοποίησης κάθε σταδίου 
του προγράμματος 

- στα ονόματα των εκπαιδευτών 

Για οποιαδήποτε αλλαγή που αφορά τα παραπάνω η 
επιχείρηση υποχρεούται να ενημερώνει γραπτώς (με έγ¬ 
γραφο, ίαχ κ.λπ.) και έκτων προτέρων (τουλάχιστον δύο 
ημέρες πριν) την αρμόδια Υπηρεσία του ΟΑΕΔ. 

15. Το μέσο ωριαίο κόστος της κατάρτισης ανά καταρ¬ 
τιζόμενο ορίζεται στο ποσό των δέκα πέντε ευρώ (15,00). 

16. Δεν έχουν δικαίωμα υποβολής προτάσεων για την 
υλοποίηση προγράμματος κατάρτισης, επιχειρήσεις που 
έχουν λάβει μέρος στο με αριθμ. πρωτ. Β126599/ 

13.10.2003 πρόγραμμα κατάρτισης (διάρκειας από 

30.10.2003 έως 31.8.2004) και δεν έχουν καταβάλλει 
στους εργαζόμενους σ’ αυτές τις νόμιμες αποδοχές κατά 
τη διάρκεια της κατάρτισης τους. 

ΚΕΦΑΛΑΙΟ 3ο 

• ΔΙΑΔΙΚΑΣΙΑ ΥΠΟΒΟΛΗΣ ΤΩΝ ΠΡΟΤΑΣΕΩΝ ΓΙΑ ΥΛΟ¬ 
ΠΟΙΗΣΗ ΠΡΟΓΡΑΜΜΑΤΟΣ ΚΑΤΑΡΤΙΣΗΣ 

Οι φάκελοι των προτάσεων υλοποίησης προγραμμάτων 
κατάρτισης θα υποβάλλονται εις διπλούν στη Διοίκηση 
του Ο.Α.Ε.Δ., στη Διεύθυνση Συνεχιζόμενης Επαγγελμα¬ 
τικής Κατάρτισης (Α3) (Εθνικής Αντίστασης 8, Τράχωνες) 
στο Γ ραφείο ΛΑΕΚ (3ο όροφο γρ. 341). 

Με την κατάθεση κάθε φακέλου υλοποίησης προγράμ¬ 
ματος κατάρτισης, γίνεται λεπτομερής έλεγχος της πλη- 
ρότητάς του από την αρμόδια Δ/νση της Διοίκησης του 
ΟΑΕΔ. 

Σε περίπτωση που ο φάκελος υλοποίησης του προ¬ 
γράμματος δεν είναι πλήρης ή σύμφωνος μετά αναφερό- 
μενα στην εγκύκλιο, η αρμόδια Δ/νση της Διοίκησης του 
Ο.Α.Ε.Δ. ζητά συμπληρωματικά στοιχεία ή αντικατάστα¬ 
ση των υπαρχόντων. Εάν δεν υπάρξει ανταπόκριση εκ μέ- 
ρουςτης επιχείρησης εντός πέντε (5) εργασίμων ημερών, 
τότε εκδίδεται απόφαση απόρριψης της υλοποίησης του 
προγράμματος κατάρτισης ΛΑΕΚ λόγω μη πληρότητας 
του φακέλου. 

Κάθε φάκελος υλοποίησης ενός προγράμματος κατάρ¬ 
τισης περιλαμβάνει όλα τα απαραίτητα δικαιολογητικά 
για την υλοποίηση όσων σταδίων κατάρτισης επιθυμεί η 
επιχείρηση να υλοποιήσει συνολικά. 

Τα απαραίτητα δικαιολογητικά υλοποίησης κάθε σταδί¬ 
ου κατάρτισης είναι τα εξής: 

1. Αίτηση έναρξης υλοποίησης σταδίου προγράμματος 
κατάρτισης ΛΑΕΚ 

2. Αίτηση υπαγωγής στο πρόγραμμα (Υπόδειγμα 1) 

Στην αίτηση αυτή θα συμπληρώνονται επακριβώς και 

ευκρινώς: 

α) τα στοιχεία της επιχείρησης. 

β) τα στοιχεία του προγράμματος, όπου πρέπει να ορί¬ 
ζεται ρητά και με σαφήνεια η διεύθυνση υλοποίησης της 
κατάρτισης. 

δ) ο προϋπολογισμός του προγράμματος. 

Στο Υπόδειγμα (1) θα πρέπει να διακρίνεται με ευχέρεια 
η σφραγίδα της επιχείρησης. 

3. Πίνακα καταρτιζομένων (Υπόδειγμα 2) 

Στο πίνακα αυτό συμπληρώνονται τα ονόματα των συμ¬ 
μετεχόντων της επιχείρησης που λαμβάνουν μέρος στο 
συγκεκριμένο στάδιο του προγράμματος κατάρτισης. 

Συγκεκριμένα, αναγράφεται το ονοματεπώνυμο κάθε 
εργαζόμενου που συμμετέχει στο πρόγραμμα κατάρτι¬ 
σης, καθώς και η ειδικότητα που έχει σύμφωνα με το αντι¬ 
κείμενο της εργασίας του, στη συγκεκριμένη επιχείρηση. 

Επίσης στον πίνακα αυτό πρέπει να συμπληρώνονται 
από την επιχείρηση όλα τα στοιχεία εκτός της στήλης με 
τίτλο «πραγματοποιηθείσες ώρες κατάρτισης». 

Στον πίνακα αυτό, η στήλη με τίτλο «πραγματοποιηθεί- 
σες ώρες κατάρτισης» του κάθε καταρτιζόμενου, θα συ¬ 
μπληρώνεται και θα υπογράφεται από τον ελεγκτή μετά 
τη λήξη του προγράμματος. 

4. Δήλωση του Ν. 1599/1986 της επιχείρησης (συμβου¬ 
λευτείτε το ΠΑΡΑΡΤΗΜΑ 1) της οποίας οι εργαζόμενοι 
συμμετέχουν στο πρόγραμμα, και στην οποία θα αναφέ- 
ρεται ότι: 

α. έχει καταβάλλει για όλους τους εργαζόμενους στην 
επιχείρηση, την εργοδοτική εισφορά 0,45% στο Ι.Κ.Α. για 
το έτος 2003, 

β. δεν έχει κάνει χρήση των πόρων του ΛΑΕΚ μέσα από 
το πρόγραμμα επαγγελματικής κατάρτισης ΛΑΕΚ 0,45% 
για το έτος 2004, 

γ. οι καταρτιζόμενοι ανήκουν στο μόνιμο προσωπικό 
της επιχείρησης, 

δ. οι καταρτιζόμενοι δεν θα απολυθούν καθ’ όλο το χρο¬ 
νικό διάστημα της κατάρτισης εκτός και αν συντρέχει 
σπουδαίος λόγος σύμφωνα με τα αναφερόμενα στον 
αστικό κώδικα. 

Θα πρέπει να χρησιμοποιείται για το λόγο αυτό απάτην 
επιχείρηση ΑΠΟΚΛΕΙΣΤΙΚΑ το συγκεκριμένο έντυπο το 
οποίο επισυνάπτεται στην εγκύκλιο. 

Το έντυπο αυτό ενέχει θέση Δήλωσης του Ν. 1599/1986 και 
η ακρίβεια των στοιχείωνπου υποβάλλονται με αυτή θα ελέγ¬ 
χεται από την αρμόδια Δ/νση της Διοίκησης του Ο.Α.Ε.Δ. 

5. Αναλυτικό και ωρολόγιο πρόγραμμα & κατάσταση εκ¬ 
παιδευτών 

(Υπόδειγμα 3) 

Στο Υπόδειγμα (3) πρέπει να ορίζονται από την επιχεί¬ 
ρηση, αναλυτικά οι ημέρες, οι ώρες, τα διαλείμματα, το 
περιεχόμενο/ενότητες της κατάρτισης καθώς και το ονο¬ 
ματεπώνυμο και τα τυπικά προσόντα του εκπαιδευτή κα¬ 
τά ενότητα κατάρτισης. 

Μετά από κάθε εκπαιδευτική ώρα (45') πρέπει να γίνεται 
διάλειμμα δεκαπέντε λεπτών (15') ή μετά από κάθε δύο 
συνεχόμενες εκπαιδευτικές ώρες διάλειμμα είκοσι (20') 
λεπτών της ώρας. 

Διαλείμματα πριν την έναρξη της κατάρτισης ή μετά τη 
λήξη αυτής δεν ισχύουν. 

6. Κατάθεση επικυρωμένου αντιγράφου τίτλου σπου¬ 
δών των εκπαιδευτών, που θα πρέπει να καλύπτει το αντι¬ 
κείμενο που διδάσκουν. 

Οι εκπαιδευτές μπορεί να είναι είτε «εσωτερικοί» δηλα¬ 
δή υπάλληλοι της επιχείρησης είτε «εξωτερικοί» δηλαδή 
εκπαιδευτές οι οποίοι θα εκπαιδεύσουν τους καταρτιζό¬ 
μενους έναντι αμοιβής. 

Πιο συγκεκριμένα οι εκπαιδευτές που έχουν ελληνική 
υπηκοότητα πρέπει να έχουν: 

- Πτυχίο ή μεταπτυχιακό τίτλο τριτοβάθμιας εκπαίδευ¬ 
σης (ΑΕΙ - ΤΕΙ) ή ισότιμο τίτλο σπουδών του οποίου η κτή¬ 
ση έγινε στην αλλοδαπή αναγνωρισμένο από τις αρμό¬ 
διες αρχές. 

- Πτυχίο ΙΕΚ πιστοποιημένο από τον ΟΕΕΚή 

- Πτυχίο ΤΕΕ Β' Κύκλου, ΤΕΛή ΜέσωνΤεχνικώνΣχολώνή 
ισότιμου τίτλου σπουδών που βεβαιώνεται από τον ΟΕΕΚή 


- Πτυχίο ΤΕΕ Α' Κύκλου ή ΤΕΣ ή ισότιμου τίτλου σπου¬ 
δών που βεβαιώνεται από τον ΟΕΕΚ ή 

- Πτυχίο Κατώτερης Τεχνικής Σχολής ή ισότιμου τίτλου 
σπουδών που βεβαιώνεται από τον ΟΕΕΚ ή 

- Απολυτήριο Γ ενικού Λυκείου και να έχουν παρακολου¬ 
θήσει πρόγραμμα κατάρτισης διάρκειας τουλάχιστον 150 
ωρών στο γνωστικό αντικείμενο κατάρτισης που θα διδά¬ 
ξουν. 

Η παρακολούθηση προγράμματος κατάρτισης βεβαιώ¬ 
νεται από φορέα κατάρτισης του Δημοσίου ή από πιστο¬ 
ποιημένο φορέα κατάρτισης όπου θα αναγράφεται ο 
Αριθμός Μητρώου Πιστοποίησης ή από φορέα κατάρτι¬ 
σης χωρίς πιστοποίηση όπου θα αναγράφεται ο αριθμός 
έγκρισηςτου συγκεκριμένου προγράμματος κατάρτισης. 

- Βεβαίωση επαγγελματικής εμπειρίας πέντε (5) τουλά¬ 
χιστον ετών στο αντικείμενο κατάρτισης που θα διδάξουν. 

Σε περίπτωση που το πρόγραμμα κατάρτισης απαιτεί εκ¬ 
παιδευτές με ιδιαίτερη εξειδίκευση και ο τίτλος σπουδών 
τους δεν είναι αντίστοιχος με το αντικείμενο της κατάρτι¬ 
σης, τότε πέραν του τίτλου σπουδών τους θα πρέπει να 
προσκομίσουν βεβαίωση παρακολούθησης προγράμμα¬ 
τος κατάρτισης τουλάχιστον 50 ωρών στο γνωστικό αντι¬ 
κείμενο που θα διδάξουν καθώς και βεβαίωση 3τούς του¬ 
λάχιστον επαγγελματικής εμπειρίας στο αντικείμενο αυτό. 

Ειδικά για την διδασκαλία ξένης γλώσσας εκτός από 
τους πτυχιούχους αντίστοιχης ειδικότητας μπορούν να 
διδάξουν και οι έχοντες επάρκεια από το Υπουργείο Εθνι¬ 
κής Παιδείας και Θρησκευμάτων. 

Δεν υποχρεούνται να προσκομίσουν τίτλο σπουδών οι 
καθηγητές των Ελληνικών Εκπαιδευτικών Ιδρυμάτων 
(Α.Ε.Ι. και Τ.Ε.Ι.). Στη περίπτωση αυτή η επιχείρηση θα 
πρέπει να προσκομίσει βεβαίωση από τη Γραμματεία του 
αντίστοιχου Ιδρύματος, όπου θα βεβαιώνεται η ιδιότητα 
του καθηγητή στο συγκεκριμένο εκπαιδευτικό Ίδρυμα 
καθώς και το αντικείμενο το οποίο διδάσκει. 

8. Φωτοαντίγραφο αστυνομικής ταυτότητας για κάθε 
καταρτιζόμενο. 

ΚΕΦΑΛΑΙΟ 4ο 

• ΔΙΑΔΙΚΑΣΙΑ ΕΓΚΡΙΣΗΣ ΤΩΝ ΠΡΟΤΑΣΕΩΝ ΓΙΑ ΥΛΟ¬ 
ΠΟΙΗΣΗ ΠΡΟΓΡΑΜΜΑΤΟΣ ΚΑΤΑΡΤΙΣΗΣ 

Η αρμόδια Υπηρεσία του ΟΑΕΔ (ΔΙΟΙΚΗΣΗ, Δ/ΝΣΗ Α3), 
αφού εξετάσει τα προγράμματα κατάρτισης υποβάλει τις 
προτάσεις της προς έγκριση στην Επιτροπή Διαχείρισης 
του ΛΑΕΚ. Η απόφαση της Επιτροπής Διαχείρισης του 
ΛΑΕΚ εγκρίνεται τελικά από το Δ.Σ. του Ο.Α.Ε.Δ. 

Μετά την τελική έγκριση των προτάσεων, η Δ/νση Α3 - 
Γ ραφείο ΛΑΕΚ εκδίδει απόφαση υλοποίησης των προ¬ 
γραμμάτων κατάρτισης και ενημερώνει εγγράφως τις 
Υπηρεσίες του Οργανισμού που υπάγεται ο τόπος υλο¬ 
ποίησής τους, προκειμένου να γίνει έναρξη της υλοποίη¬ 
σης των παραπάνω προγραμμάτων. 

Σε καμία περίπτωση δεν γίνεται έναρξη υλοποίησης των 
προγραμμάτων κατάρτισης πριν την έγκρισή τους από 
την Επιτροπή Διαχείρισης του ΛΑΕΚ και το Δ.Σ. του 
Ο.Α.Ε.Δ. καθώς και την ανακοίνωση αυτών στις αρμόδιες 
Υπηρεσίες του Ο.Α.Ε.Δ. 

ΚΕΦΑΛΑΙΟ 5ο 

• ΕΛΕΓΧΟΣ ΤΩΝ ΠΡΟΓΡΑΜΜΑΤΩΝ ΚΑΤΑΡΤΙΣΗΣ 

Με τη με αριθμ. 2/34255/0022/7.6.2001 κοινή απόφαση 
Υπουργών Οικονομικών-Εργασίας και Κοινωνικών Ασφα¬ 
λίσεων όπως τροποποιήθηκε και ισχύει κάθε φορά και με 

τη με αριθμ. Β118616/13.7.2001 απόφαση του Διοικητή 
ΟΑΕΔ, καθορίζονται η διαδικασία, τα όργανα, και οι κατη¬ 
γορίες των ελέγχων σχετικά με την διενέργεια ελέγχων σε 
προγράμματα κατάρτισης και απασχόλησης. 

Ο Ο.Α.Ε.Δ. μέσω των ελεγκτών υπαλλήλων του, ελέγχει 
την υλοποίηση κάθε σταδίου του προγράμματος κατάρτι¬ 
σης 

Για κάθε στάδιο του προγράμματος κατάρτισης, απο- 
στέλλεται από την αρμόδια Υπηρεσία του ΟΑΕΔ στην Πε¬ 
ριφερειακή Δ/νση όπου υπάγεται η ΚΑΤΑΣΤΑΣΗ ΑΝΑΓ¬ 
ΓΕΛΙΑΣ ΠΡΟΓΡΑΜΜΑΤΩΝ ΚΑΤΑΡΤΙΣΗΣ ΛΑΕΚΣΤΟΝ ΤΟ¬ 
ΜΕΑ ΤΟΥ ΡΟΔΑΚΙΝΟΥ, ώστε να οριστεί ο υπάλληλος που 
θα ασκήσει τον έλεγχο. 

Σε κάθε στάδιο του προγράμματος κατάρτισης πραγ¬ 
ματοποιούνται υποχρεωτικά τρεις (3) επιτόπιοι έλεγχοι 
για τη διαπίστωση της λειτουργίας αυτού, σύμφωνα μετά 
οριζόμενα στη παρούσα εγκύκλιο. 

Οι αρμόδιοι για την παραλαβή των φακέλων υλοποίη¬ 
σης υπάλληλοι, εάν διαπιστώσουν ότι μέχρι την προη¬ 
γούμενη ημέρα της έναρξης του προγράμματος, δεν έχει 
ανατεθεί αυτό σε ελεγκτή, θα πρέπει με ευθύνη τους να 
ενημερώνουν τον αρμόδιο Περιφερειακό Συντονιστή ΛΑ¬ 
ΕΚ, για την άμεση ανάθεση ελέγχου. 

Με ευθύνη της επιχείρησης, θα πρέπει να παρέχεται κάθε 
δυνατή βοήθεια και ενημέρωση προς τα όργανα ελέγχου. 

Σε κάθε διενεργούμενο επιτόπιο έλεγχο ο ελεγκτής συ¬ 
μπληρώνει την'Εκθεση Εποπτείας προγράμματος κατάρ¬ 
τισης ΛΑΕΚ εις τριπλούν. Το ένα αντίγραφο έκθεσης επο¬ 
πτείας υπογράφει και παραλαμβάνει ο υπεύθυνος του 
προγράμματος που έχει οριστεί από την επιχείρηση, το 
δεύτερο παραμένει στο φάκελο υλοποίησης του προ¬ 
γράμματος και το τρίτο παραμένει στον ελεγκτή. 

Μετά την ολοκλήρωση της κατάρτισης και εφόσον το 
50% τουλάχιστον του αριθμού των ελέγχων που έχουν 
πραγματοποιηθεί είναι θετικοί, τα παρουσιολόγια (Υπό¬ 
δειγμα 4) -τα οποία πρέπει να τηρούνται σε κάθε περί¬ 
πτωση- στέλνονται από την επιχείρηση (πρωτότυπα ή μέ¬ 
σω ίαχ), στον ελεγκτή, ο οποίος αφού κάνει έλεγχο αυτών 
λαμβάνοντας υπόψη τυχόν απουσίες, συμπληρώνει: 

• το Υπόδειγμα 2, στη στήλη με τίτλο «πραγματοποιη- 
θείσες ώρες κατάρτισης», τις πραγματοποιηθείσες ώρες 
κατάρτισης κάθε καταρτιζόμενου (ανθρωποώρες). 

Με βάση τα ανωτέρω, ο ελεγκτής συμπληρώνει τη Γ ενι¬ 
κή Έκθεση προγράμματος ΛΑΕΚ σε τρία αντίγραφα. 

Αντίγραφα του Υποδείγματος (2) και της Γενικής έκθε¬ 
σης προγράμματος κατάρτισης θα πρέπει να παραδίδο- 
νται ή να διαβιβάζονται άμεσα μετά τη λήξη της κατάρτι¬ 
σης, από τον ελεγκτή στον υπεύθυνο του προγράμματος 
κατάρτισης που έχει ορισθεί από την επιχείρηση. 

Στη συνέχεια ο φάκελος με τα ανωτέρω υποδείγματα 
και το παρουσιολόγιο (Υπόδειγμα 4), σε πρωτότυπο ή 
αντίγραφο αυτού, θα διαβιβάζεται άμεσα από τον ελε¬ 
γκτή στην Υπηρεσία από την οποία είχε παραληφθεί. 

Συντάσσεται αρνητική Έκθεση Εποπτείας προγράμμα¬ 
τος από τον ελεγκτή αν διαπιστωθεί ότι: 

- Απουσιάζουν όλοι οι καταρτιζόμενοι ή σε κάθε περί¬ 
πτωση ποσοστό άνω του 50% του αριθμού των καταρτιζο- 
μένωνπου η επιχείρηση έχει δηλώσει στο Υπόδειγμα (2). 

- Έχει γίνει αλλαγή (σύμφωνα με τα αναγραφόμενα στο 
Υπόδειγμα 1), στα αντικείμενα κατάρτισης, στο περιεχό¬ 
μενο και τις ώρες του αναλυτικού προγράμματος και στο 
τόπο υλοποίησης του προγράμματος κατάρτισης. 

- Γ ια οποιαδήποτε αλλαγή όσον αφορά, την έναρξη του 


προγράμματος, τη διαμόρφωση του αναλυτικού ωρολο¬ 
γίου προγράμματος, τη ημερολογιακή διάρκεια υλοποίη¬ 
σης του προγράμματος κατάρτισης ,το όνομα του εκπαι¬ 
δευτή και η επιχείρηση δεν έχει ενημερώσει γραπτώς και 
εκ των προτέρων την αρμόδια Υπηρεσία του ΟΑΕΔ. 

- Δεν παρέχονται διευκολύνσεις στον ελεγκτή να ελέγ¬ 
ξει τη σωστή υλοποίηση του προγράμματος. 

- Εάν ο χώρος υλοποίησης της κατάρτισης δεν πληροί 
τις βασικές προϋποθέσεις που τον καθιστά κατάλληλο για 
χρήση του ως αίθουσα διδασκαλίας και ο εξοπλισμός δεν 
ανταποκρίνεται στις ανάγκες του συγκεκριμένου προ¬ 
γράμματος κατάρτισης η οποία παραδίδεται άμεσα στην 
επιχείρηση εκτός εάν δεν είναι δυνατή η άμεση παράδοσή 
της, οπότε διαβιβάζεται με ίβχ ή συστημένη επιστολή σ'αυ- 
τή την επόμενη ημέρα. 

Στη συνέχεια όταν ολοκληρωθεί το συγκεκριμένο στά¬ 
διο της κατάρτισης, εντός τριών (3) ημερών, ο ελεγκτής 
υποχρεωτικά επιστρέφει τον φάκελο του προγράμματος 
στην Υπηρεσία από τη οποία τον παρέλαβε η οποία εφό¬ 
σον το 50% του αριθμού των εκθέσεων εποπτείας προ¬ 
γράμματος κατάρτισης ΛΑΕΚ είναι θετικές, θα πρέπει να 
προβεί στην αποπληρωμή της επιχείρησης για την υλο¬ 
ποίηση του συγκεκριμένου σταδίου κατάρτισης. 

Σε περίπτωση που διαπιστωθεί ότι δύο (2) από τους 
τρεις (3) ελέγχους που διενεργήθηκαν κατά την υλοποίη¬ 
ση κάποιου σταδίου του προγράμματος κατάρτισης ήταν 
αρνητικοί, το στάδιο αυτό δεν αποπληρώνεται και εκδίδε- 
ται από την Υπηρεσία του ΟΑΕΔ απόφαση απόρριψης 
αποπληρωμής αυτού. 

ΚΕΦΑΛΑΙΟ 6ο 

• ΔΙΑΔΙΚΑΣΙΑ ΕΝΣΤΑΣΗΣ: 

Η επιχείρηση έχει τη δυνατότητα εντός είκοσι (20) ημε¬ 
ρών από την ημερομηνία λήξης του σταδίου του προ¬ 
γράμματος κατάρτισης και εφόσον το 50% και άνω του 
αριθμού των ελέγχων είναι αρνητικοί, να υποβάλει ένστα¬ 
ση στην Υπηρεσία του Ο.Α.Ε.Δ. που υπάγεται ο τόπος 
υλοποίησης του προγράμματος, μαζί μετά απαιτούμενα 
δικαιολογητικά για τη τεκμηρίωση των αναφερομένων 
στην ένστασή της, προκειμένου να τεθεί υπόψη της Επι¬ 
τροπής Διαχείρισης του ΛΑΕΚ για να αποφασίσει την 
έγκριση ή την απόρριψη της έντασης. 

Σε περίπτωση υποβολής ένστασης, η αρμόδια Υπηρε¬ 
σία οφείλει να τη διαβιβάσει άμεσα στη Διοίκηση, Δ/νση 
Α3 - Γ ραφείο ΛΑΕΚ στέλνοντας συμπληρωματικά αντί¬ 
γραφα όλων των Υποδειγμάτων που έχει καταθέσει η επι¬ 
χείρηση στο φάκελο υλοποίησης του προγράμματος κα¬ 
τάρτισης, καθώς επίσης: 

- Έγγραφο όπου, αφού οι ελεγκτές ενημερωθούν σχε¬ 
τικά με την ένσταση αναφέρουν την άποψή τους αναλυτι¬ 
κά (όπου απαιτείται) 

- Έγγραφο με την άποψη επί της ένστασης της αρμό¬ 
διας Υπηρεσίας (όπου απαιτείται). 

Τα παραπάνω τίθενται υπόψη της Επιτροπής Διαχείρι¬ 
σης του ΛΑΕΚ μετά από εισήγηση της Δ/νσης Α3 για τη λή¬ 
ψης της σχετικής απόφασης. 

ΚΕΦΑΛΑΙΟ 7ο 

• ΔΙΑΔΙΚΑΣΙΑ ΑΠΟΠΛΗΡΩΜΗΣ ΠΡΟΓΡΑΜΜΑΤΩΝ ΚΑ¬ 
ΤΑΡΤΙΣΗΣ 

ΥΠΟΧΡΕΩΣΕΙΣ ΤΗΣ ΕΠΙΧΕΙΡΗΣΗΣ: 

Μετά τη λήξη κάθε σταδίου του προγράματος κατάρτι¬ 
σης υποβάλλεται πλήρης φάκελος με τα δικαιολογητικά 

αποπληρωμής στην αντίστοιχη Υπηρεσία του Ο.Α.Ε.Δ. 
όπου υπάγεται ο τόπος υλοποίησης του προγράμματος. 

Η αποπληρωμή κάθε προγράμματος κατάρτισης γίνε¬ 
ται σε δύο (2) δόσεις οι οποίες συμβαδίζουν με τη λήξη κά¬ 
θε σταδίου του συγκεκριμένου προγράμματος κατάρτι¬ 
σης. 

Για την αποπληρωμή κάθε σταδίου του προγράμματος 
κατάρτισης η επιχείρηση πρέπει προσκομίσει φάκελο 
αποπληρωμής ο οποίος θα περιλαμβάνει τα εξής: 

1. έντυπη αίτηση αποπληρωμής (συμβουλευτείτε το 
ΠΑΡΑΡΤΗΜΑ 3), η οποία υποβάλλεται από την επιχείρη¬ 
ση όπου θα αναφέρονται αναλυτικά τα στοιχεία της επι¬ 
χείρησης και ότι ο φάκελος της αποπληρωμής είναι πλή¬ 
ρης και σύμφωνος με τα αναφερόμενα στη σχετική εγκύ¬ 
κλιο. 

• Για την καταβολή της επιχορήγησης θα γίνεται πί¬ 
στωση του λογαριασμού της επιχείρησης σε οποιαδήπο¬ 
τε τράπεζα επιθυμεί. Επισημαίνεται ότι ο συγκεκριμένος 
λογαριασμός θα πρέπει να είναι στο όνομα της επιχείρη¬ 
σης και μόνο. Ως εκ τούτου η δικαιούχος επιχείρηση θα 
πρέπει να δηλώνει στην αίτηση αποπληρωμής τον αριθμό 
λογαριασμού της, στον οποίο επιθυμεί να γίνει η πίστωση 
του ποσού. 

2. το πρωτότυπο του παρουσιολογίου των καταρτιζομέ- 
νων (Υπόδειγμα 4) υπογεγραμμένο από τους καταρτιζό¬ 
μενους στις στήλες που αφορούν την προσέλευση και 
αποχώρησή τους κατά τη διάρκεια της κατάρτισης. 

3. Το πρωτότυπο ή αντίγραφο του πίνακα των καταρτι- 
ζομένων (Υπόδειγμα 2) υπογεγραμμένο από τον ελεγκτή 
του Ο.Α.Ε.Δ. 

4. Το πρωτότυπο ή αντίγραφο της Γενικής Έκθεσης του 
προγράμματος κατάρτισης ΛΑΕΚ. 

5. Πρωτότυπες μισθοδοτικές καταστάσεις των μηνών 
που διήρκεσε το συγκεκριμένο στάδιο της κατάρτισης 
σφραγισμένες από την επιχείρηση. 

6. Υπεύθυνη Δήλωση της επιχείρησης που αφορά τους 
καταρτιζόμενους, σύμφωνα με την οποία η συμμετέχου- 
σα επιχείρηση στο πρόγραμμα κατάρτισης θα βεβαιώνει 
ότι οι καταρτιζόμενοι οι οποίοι αναφέρονται στον πίνακα 
αυτόν ήταν εργαζόμενοι σ' αυτήν καθ' όλη τη διάρκεια του 
συγκεκριμένου προγράμματος κατάρτισης και έχουν κα¬ 
ταβληθεί οι αμοιβές τους κανονικά. 

Για το λόγο αυτό θα πρέπει να χρησιμοποιείται από την 
επιχείρηση ΑΠΟΚΛΕΙΣΤΙΚΑ το συγκεκριμένο έντυπο το 
οποίο επισυνάπτεται στην εγκύκλιο. 

Το συγκεκριμένο έντυπο ενέχει θέση Δήλωσης του Ν. 
1599/1986 και η ακρίβεια των στοιχείων που υποβάλλο¬ 
νται με αυτή, θα ελέγχεται από τον Ο.Α.Ε.Δ. με βάση τα 
μηχανογραφημένα στοιχεία που έχουν υποβληθεί από 
τον εργοδότη στο ΙΚΑ, με συστηματικό τρόπο. 

7. πρωτότυπο ή επικυρωμένο αντίγραφο 

α. τιμολογίου ή 

β. δελτίου παροχής υπηρεσιών ή 

γ. απόδειξης είσπραξης 

το οποίο εκδίδει η επιχείρηση και σύμφωνα με το οποίο 
θα δικαιολογείται η δαπάνη της κατάρτισης. 


Τα παραστατικά αυτής της δαπάνης, θα εκδίδονται με¬ 
τά την ολοκλήρωση του κάθε σταδίου του προγράμματος 
κατάρτισης και θα αναγράφονται σ' αυτά τα στοιχεία του 
προγράμματος κατάρτισης για τα οποία έχουν εκδοθεί. 

Στα παραστατικά που εκδίδει η επιχείρηση και αφορούν 
το κόστος της κατάρτισης, δεν θα πρέπει να αναγράφεται 
ο Φ.Π.Α. γιατί η κατάρτιση απαλλάσσεται του Φ.Π.Α. (Ν. 
1642/1986, αρθ. 18παρ. 1). 

8. Βεβαίωση ασφαλιστικής ενημερότητας 

Όπου απαιτείται σύμφωνα με τις εκάστοτε ισχύουσες 
διατάξεις. 

9. Βεβαίωση φορολογικής ενημερότητας 

Όπου απαιτείται σύμφωνα με τις εκάστοτε ισχύουσες 
διατάξεις, εκτός από όσες απαλλάσσονται από την υπο¬ 
χρέωση προσκόμισης αποδεικτικού ενημερότητας των 
χρεών προς το Δημόσιο. Στη περίπτωση αυτή θα πρέπει 
να προσκομίσουν φωτοτυπία της Υ.Α ή του ΦΕΚ σύμφω¬ 
να με το οποίο απαλλάσσονται. 

• ΓΕΝΙΚΕΣ ΠΑΡΑΤΗΡΗΣΕΙΣ: 

1. Τα υποδείγματα που αφορούν την αποπληρωμή πρέ¬ 
πει να συμπληρώνονται σύμφωνα με τις οδηγίες αυτών 
όπως αναφέρονται στην εγκύκλιο, να είναι ευανάγνωστα 
συμπληρωμένα, να μη λείπουν σφραγίδες, να έχουν πρω¬ 
τότυπες υπογραφές όπου απαιτείται και να είναι σωστές 
οι αθροίσεις. Τα φωτοαντίγραφα των δικαιολογητικών 
πρέπει να βρίσκονται σε άριστη κατάσταση. 

2. Οι επιχειρήσεις έχουν την υποχρέωση να προσκομί¬ 
σουν κάθε δικαιολογητικό που θα τους ζητηθεί συμπλη¬ 
ρωματικά, προς διευκόλυνση της εκκαθάρισης του φακέ¬ 
λου αποπληρωμής. 

Στις περιπτώσεις που διαπιστώνεται ότι οι επιχειρήσεις 
δεν έχουν καταβάλλει την εργοδοτική εισφορά (0,45%) 
για τους συμμετέχοντες στο πρόγραμμα ή οι καταρτιζό¬ 
μενοι δεν έχουν την ιδιότητα του εργαζόμενου, τιμωρού¬ 
νται σύμφωνα με το νόμο «περί ψευδούς δηλώσεως». 

• ΠΛΗΡΟΦΟΡΙΕΣ: 

Για περαιτέρω πληροφορίες σχετικά με την υλοποίηση 
και την αποπληρωμή των προγραμμάτων κατάρτισης, οι 
επιχειρήσεις θα πρέπει να απευθύνονται είτε στις Υπηρε¬ 
σίες του Ο.Α.Ε.Δ. της περιοχής τους είτε στη Διοίκηση, 
Δ/νση Α3 - Γ ραφείο ΛΑΕΚ (υπεύθυνοι: Ε. Χρυσανθακο- 
πούλου, Σ. Σπαντιδάκη, τηλέφωνο 210-9989823-24) 

ΚΕΦΑΛΑΙΟ 8ο 

• ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ: 

Οιλεπτομέρειεςεφαρμογήςτου προγράμματος θα ορι¬ 
στούν με εγκύκλιο του Ο.Α.Ε.Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2004 

Ο Πρόεδρος 
Γ. ΒΕΡΝΑΔΑΚΗΣ 

